पाएं अपने शहर की ताज़ा ख़बरें और फ्री ई-पेपरडाउनलोड करें
शहर में शनिवार को अचानक मौसम पलटा गया। सुबह से भीषण गर्मी का दौर चल रहा था। दोपहर बाद आसमान में अचानक बादल छा गएश इससे एकबारगी ताे अंधेरा सा छा गया। इसके बाद बूंदाबांदी हाेने से शहर तर-ब-तर हाे गया, जबकि ठंडी हवा चलने से वातावरण में ठंडक छा गई।शाम करीब 5 बजे बूंदाबांदी का दाैर शुरू हुआ जो करीब आधे घंटे तक जारी रहा। इससे शहर की सड़कें भी गीली हाे गई। इसके बाद ठंडी हवा चलने से आमजन काे गर्मी से थाेड़ी राहत महसूस हुई। शनिवार को अधिकतम तापमान 35 डिग्री और न्यूनतम तापमान 25 डिग्री दर्ज किया गया।भालता| कस्बे में शनिवार को दिनभर गर्म हवा के बाद शाम को 5 बजे मौसम अचानक बदल गया। आसमान में काले बादल छाए रहे ओर ठंडी हवाएं चलती रहीं।
आंधी से उड़े टिन-टप्पर खानपुर| उपखंड क्षेत्र सहित कस्बे में अचानक मौसम के बदलने के साथ शाम को तेज अंधड़ के साथ हल्की बूंदा बांदी हुई। मंडी परिसर मे खुले में पड़ी जिंस को व्यापारी नुकसान से बचाने में लगे। तेज आंधी व बूंदाबांदी के चलते क्षेत्र के कई घरों के टीन टप्पर उड़ गए। लोगों को भीषण गर्मी से राहत मिली।
पनवाड़ क्षेत्र में अंधड़ से कई पेड़ गिरे, एक घंटे तक हुई तेज बारिश
पनवाड़| दोपहर को अचानक आसमान मे काली घटाएं छाई और रुक रुक कर एक घंटे तक तेज अंधड़ के साथ हल्की बारिश हुई। आंधी के साथ मकान के टीन टप्पर उड़ गए और कई पेड़ धराशायी हो गई। दोहर बाद तेज आंधी शुरू हुई, जो एक घंटे तक चली। जिससे सरखंडिया, आकोदिया, बिशनखेड़ी, रघुवीरपुरा, चलेट, बागोद, जरगा सहित गांवों में नीम बबूल आम सहित प्रजातियों के पेड़ टूट गए। इधर, राडी में 10-11 बबूल के पेड़ मूल सहित उखड़ गए। कई जगह मकानों के टिन टप्पर उड़ गए।
जिससे लोगो को नुकसान हुआ है। ढ़ाई से तीन व 5 से साढे 5 बजे तक रुक रुक कर एक घंटे तक कभी हल्की तो कभी तेज बारिश से सड़कों पर पानी बह निकला। तेज गर्मी से लोगों को राहत मिली है।बाघेर| क्षेत्र में शाम करीब 4 बजे तेज अंधड़ के साथ बारिश हुई। जिससे सड़कों पर पानी बह निकला। लोगों को भीषण गर्मी में उमस से राहत मिली।
आधा घंटे बारिश से सड़कों पर पानी बहा
रायपुर| कस्बे में शनिवार शाम 4 बजे तेज हवाओं के साथ 30 मिनट तेज बारिश सड़क से सड़कों पर पानी बह निकला। बरसात से कृषि उपजमंडी में रखा व्यापारियों और किसानों का जिंस भीग गया। शाम 4 बजे अचानक मौसम ने पलटा खाते हुए तेज हवाओं के साथ 30 मिनट बारिश हुई। इससे सड़कों पर पानी बह निकला। कृषि उपजमंडी में व्यापारियों का रखा जिंस गीला हो गया। सरकारी तोल कराने आए किसानों का गेहूं भी बारिश के कारण गीला हो गया। अचानक हुई बारिश से किसानों को संभलने का मौका नहीं मिला। मौसम बदलने से ईंट भट्टे वालों को काफी परेशानी हुई। पशुपालकों को पशुओं के चारे को ढकने के लिए बरसाती का इंतजाम करना पड़ा। बारिश से तेज गर्मी से लोगों को राहत मिली।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn